टीका चाहे भैक्सिन (, वैक्सीन) एगो अईसन जैविक तेयारी बाटे जे केवनो संक्रामक रोग से लड़े के सकान देवेला। एगो निसचित रोग के टीका के उहे रोग फइलावे अला जीव के तनी अबर कऽ के चाहे मुआ चाहे ओकरे कोनो भाग से बनावल जाला। टीका मे जोन अबर कइल चाहे मुआइल जीव रहेला, जब देहि मे जाला तऽ देह ओकरा के चिन्ह जाला आ फेर जब ओह रोग के रूप मे असल जीव देहि मे आवेला देहि होकरा से लड़े के सकान राखेला आ ऊ रोग बेकत के ना होखेला।